en en eo da de pt hu de sk da da hu fr da da da da da da da da da da en da nb da
Hos Green Steel ApS har vi fra begyndelse tænkt på transportsnegle i alle vores vågne timer. Vi erkender blankt, at det giver os en ret nørdet profil, og vi vil gerne indrømme, at vi er fag-nørder, som vedholdende fortsætter med at udvikle og optimere transportsnegle, så de effektivt kan transportere alt fra metalgranulat til spildevandsslam.
Vores vision er at optimere vores kunders forretning, produktivitet og drift gennem markedets mest gennemtænkte, driftssikre og effektive transportsnegle. Det gør vi ofte i tæt samarbejde med vores kunder og med udgangspunkt i deres konkrete behov eller udfordringer.
På baggrund af vores lange erfaring og indgående ekspertise i transportløsninger og transportsnegle indgår vi gerne som sparringspartner og rådgiver i udviklingsprojekter, ligesom vi designer, udvikler, producerer og installerer løsningerne i din virksomhed.
Funderet i teknisk forståelse
Bag Green Steel ApS står Kim Friberg og Jens Hansen, som begge har en teknisk baggrund og trækker på mere end 30 års erfaring med udvikling og produktion af transportsnegle. De to ejere har siden virksomhedens grundlæggelse haft fokus på at løsningerne skal være af høj teknisk kvalitet, for at sikre stabilitet, driftssikkerhed og lang levetid på løsningerne.
Derfor leveres alle løsninger også sammen med udførlig dokumentation og vedligeholdelsesplaner, ligesom Green Steel ApS leverer delkomponenter og sliddele til en lang række transportsnegle.
Dygtige, engagerede og kompetente medarbejdere sikrer, at vi hver eneste dag leverer løsninger og service i den absolut bedste kvalitet til vores kunder. Derfor gør vi os umage for at skabe en god arbejdsplads.
Vi ved, at vores fremtidige succes afhænger af, at vi kan tiltrække og fastholde dygtige talenter, og vi giver gerne en læreplads eller tilbyder efteruddannelse til de medarbejdere, som ønsker at blive endnu dygtigere, fordi vi tror på, at det er gennem udvikling og uddannelse, at vi sikrer vores position som en af Danmarks ledende producenter af transportsnegle og -systemer.
For os er en god arbejdsplads blandt andet kendetegnet ved, at der er plads til alle, som kan og vil bidrage til at Green Steels kunder får leveret transportløsninger i den allerhøjeste kvalitet. Derfor tager vi gerne særlige hensyn eller installere særlige faciliteter til de medarbejdere, der har behov for det. Nogle kalder det social ansvarlighed, vi kalder det sund fornuft.
Niels Bohrs Vej 10 · DK-6100 Haderslev